Intră acum și în grupul de
Viceprimarul Lucian Harșovschi a anunțat, marți, reluarea lucrărilor de modernizare a străzii Leca Morariu.
"Oamenii așteaptă de mult reluarea lucrărilor în zonă", a spus viceprimarul.
El a arătat că este un șantier restant care a început anul trecut.
"Vom reface toată zona de la intersecția cu strada Mărășești până la intersecția cu strada Oituz și se va turna un covor asfaltic nou și vom continua cu strada Oituz", a spus viceprimarul.
Potrivit acestuia se va înlocui covorul asfaltic, se reabilitează accesele la scările de bloc și trotuarele, se refac parcările de reședință, dar se are în vedere și amenajarea spațiului verde.
"Nu ne oprim aici. Continuăm!", a transmis viceprimarul.